
ACORD 52/2008, DE 16 D’ABRIL, DEL PLE DEL CONSELL DE L’AUDIOVISUAL DE CATALUNYA

1. El 13 de juny de 2001 el Ple del Consell de l’Audiovisual de Catalunya  va aprovar l’acord de creació del Fòrum de les Persones Usuàries de l’Audiovisual i les seves normes d’organització i de funcionament amb l’objectiu bàsic de debatre amb les qüestions d’interès general sobre l’audiovisual amb les entitats, les associacions i els organismes interessats i actius en el món dels usuaris dels mitjans de comunicació,.

2. L’esmentat Acord també recull que per tal de participar en el dit Fòrum, les entitats i associacions interessades han d’adreçar, per escrit, la corresponent sol·licitud al President del Consell, indicant la persona que els representarà en el Fòrum de les Persones Usuàries de l’Audiovisual. Cal tenir present que aquesta sol·licitud ha de ser acceptada pel Ple del Consell de l’Audiovisual de Catalunya.

3.  En aquest sentit, el passat 9 d’abril de 2008 (registre entrada núm. 1976/2008) ha tingut entrada en aquest Consell un escrit del senyor Jordi Marín Puigpelat, director-gerent del Consorci Digital Mataró-Maresme, mitjançant el qual es sol·licita l’adhesió de l’entitat que representa al Fòrum de les Persones Usuàries de l’Audiovisual.

Per tot l’ exposat, el Ple del Consell de Audiovisual de Catalunya adopta els següents:

ACORDS

1. Acceptar la sol·licitud d’adhesió del Consorci Digital Mataró-Maresme al Fòrum de les Persones Usuàries de l’Audiovisual i designar com a representat el senyor Jordi Marín Puigpelat.

2. Notificar aquest Acord al Consorci Digital Mataró-Maresme.

Barcelona, 16 d’abril de 2008

Josep M. Carbonell i Abelló


Dolors Comas d’Argemir i Cendra

President

